Jungtinės Karalystės monarchija

Jungtinės Karalystės monarchija (), taip pat vadinama britų monarchija () – Jungtinės Karalystės konstitucinė valdymo forma. Nominalus valstybės vadovas – karalius arba karalienė. Dabartinis monarchas yra karalius Karolis III, kuris į sostą įžengė 2022 m. rugsėjo 8 d., mirus savo motinai karalienei Elžbietai II.

Iki 2015 m. įsigalėjusio 2013 m. Karūnos įpėdinystės akto (), sostą paveldėdavo vyriausias karaliaus (karalienės) sūnus (nesant sūnų – vyriausia duktė). Šiuo įstatymu panaikinta vyriškos lyties įpėdinių pirmenybė, asmenų, susituokusių su kataliku diskvalifikacija bei prievolė kitiems karališkosios šeimos nariams, išskyrus pirmus 6 asmenis eilėje į sostą, gauti valdovo leidimą tuoktis.

Funkcijos 
 Formaliai karalius turi aukščiausią įstatymų leidžiamąją, vykdomąją ir teisminę valdžią.
 Monarchas yra ginkluotųjų pajėgų vyriausiasis vadas, Tautų Sandraugos vadovas, pasaulietiškas Anglikonų Bažnyčios vadovas.
 Karalius sušaukia ir paleidžia Parlamentą, pradeda jo sesijas, skiria ministrą pirmininką ir kitus ministrus, diplomatus, teisėjus, aukštus pareigūnus bei dvasininkus.
 Karalius skelbia karą ir taiką, pasirašo Parlamento priimtus įstatymus, tarptautines sutartis, teikia titulus ir garbės vardus.
 Karalius, pagal konstitucinius papročius, privalo veikti taip, kaip jam pataria ministras pirmininkas ir kiti ministrai.

Karališkoji prerogatyva 
Dalis vykdomosios valdžios, teoriškai ir simboliškai priklausanti monarchui, vadinama karališkąja prerogatyva. Monarchas veikia varžomas papročių ir precedentų, karališkąja prerogatyva naudojasi tik patariant parlamentui atskaitingiems vyriausybės ministrams, dažniausiai ministrui pirmininkui arba Slaptajai tarybai. Praktikoje monarchas prerogatyvos galiomis naudojasi tik patartas premjero – visa vykdomosios valdžios kontrolė yra premjero, o ne monarcho rankose. Kartą į savaitę monarchas su premjeru turi konfidencialų susitikimą. Monarchas gali pasidalinti savo nuomonę, tačiau kaip konstitucinės valstybės valdovas, privalo priimti premjero ir jo vyriausybės kabineto sprendimus. XIX a. britų žurnalistas rašė, kad „konstitucinėje monarchijoje suverenas turi tris teises – teisę gauti patarimą, teisę paskatinti ir teisę perspėti.”

Monarchai 
Sąraše pateikiami Jungtinę Karalystę valdę monarchai:

Pastabos

Šaltiniai

Nuorodos 
  (anglų k.)

Jungtinės Karalystės politinė sistema
Konstitucinės monarchijos